CELEX: 32010L0066
Language: da
Date: 2010-10-14 00:00:00
Title: Rådets direktiv 2010/66/EU af 14. oktober 2010 om ændring af direktiv 2008/9/EF om detaljerede regler for tilbagebetaling af moms i henhold til direktiv 2006/112/EF til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat

20.10.2010   
            
            
               DA
            
            
               Den Europæiske Unions Tidende
            
            
               L 275/1
            
         RÅDETS DIREKTIV 2010/66/EU
   af 14. oktober 2010
   om ændring af direktiv 2008/9/EF om detaljerede regler for tilbagebetaling af moms i henhold til direktiv 2006/112/EF til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 113,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Europa-Parlamentet (1),
   under henvisning til udtalelse fra Det Europæiske Økonomiske og Sociale Udvalg (2),
   efter en særlig lovgivningsprocedure, og
   ud fra følgende betragtninger:
   
               (1)
            
            
               Rådets direktiv 2008/9/EF af 12. februar 2008 om detaljerede regler for tilbagebetaling af merværdiafgift (moms) i henhold til direktiv 2006/112/EF til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat (3) finder anvendelse på tilbagebetalingsanmodninger indgivet efter den 31. december 2009.
            
         
               (2)
            
            
               For at kunne anvende direktiv 2008/9/EF er medlemsstaterne forpligtet til at oprette elektroniske portaler, gennem hvilke afgiftspligtige personer, som er etableret i en medlemsstat, indgiver anmodninger om tilbagebetaling af moms, de har pådraget sig i en medlemsstat, hvor de ikke er etableret. De elektroniske portaler skulle have været funktionsdygtige den 1. januar 2010.
            
         
               (3)
            
            
               En række væsentlige forsinkelser og visse tekniske problemer har påvirket udviklingen og funktionen af de elektroniske portaler i et begrænset antal medlemsstater og hindrer derved i nogle tilfælde, at tilbagebetalingsanmodningerne indgives rettidigt. I henhold til direktiv 2008/9/EF skal tilbagebetalingsanmodninger indgives til etableringsmedlemsstaten senest den 30. september i kalenderåret efter tilbagebetalingsperioden. I betragtning af denne frist og den omstændighed, at nogle af de elektroniske portaler ikke er funktionsdygtige, risikerer nogle afgiftspligtige personer, at de ikke kan udøve deres ret til at fradrage moms i de udgifter, de har afholdt i 2009. Fristen bør derfor undtagelsesvis forlænges til den 31. marts 2011 for krav vedrørende tilbagebetalingsperioder i 2009.
            
         
               (4)
            
            
               I overensstemmelse med punkt 34 i den interinstitutionelle aftale om bedre lovgivning (4) tilskyndes medlemsstaterne til, både i egen og Unionens interesse, at udarbejde og offentliggøre deres egne oversigter, der så vidt muligt viser overensstemmelsen mellem dette direktiv og gennemførelsesforanstaltningerne.
            
         
               (5)
            
            
               For at sikre, at det ikke kræves af de afgiftspligtige personer, at de overholder fristen den 30. september 2010 med hensyn til anmodninger, der vedrører tilbagebetalingsperioder i 2009, bør dette direktiv finde anvendelse fra den 1. oktober 2010.
            
         
               (6)
            
            
               Direktiv 2008/9/EF bør derfor ændres i overensstemmelse hermed —
            
         VEDTAGET DETTE DIREKTIV:
   Artikel 1
   I artikel 15, stk. 1, i direktiv 2008/9 tilføjes følgende afsnit:
   
      »Tilbagebetalingsanmodninger, som vedrører tilbagebetalingsperioder i 2009, skal indgives til etableringsmedlemsstaten senest den 31. marts 2011.«
   
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv med virkning fra den 1. oktober 2010. De underretter straks Kommissionen herom.
   Disse foranstaltninger skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft på dagen efter offentliggørelsen i Den Europæiske Unions Tidende.
   Det finder anvendelse fra den 1. oktober 2010.
   Artikel 4
   Dette direktiv er rettet til medlemsstaterne.
   
      Udfærdiget i Luxembourg, den 14. oktober 2010.
      
         
            På Rådets vegne
         
         J. SCHAUVLIEGE
         
            Formand
         
      
   
   
      (1)  Udtalelse af 22.9.2010 (endnu ikke offentliggjort i EUT).
   
      (2)  Udtalelse af 15.9.2010 (endnu ikke offentliggjort i EUT).
   
      (3)  EUT L 44 af 20.2.2008, s. 23.
   
      (4)  EUT C 321 af 31.12.2003, s. 1.